Vebjørn Rodal

Vebjørn Rodal (født 1972) er en norsk tidligere mellomdistanseløper, og olympisk mester. Han var medlem av Oppdal FIK.

 Liv og virke 
Rodal er en av Norges fremste friidrettsutøvere gjennom alle tider. Han vant OL-gull på 800 meter i 1996 med ny norsk rekord på tiden 1.42,58. Dette var også olympisk rekord på distansen frem til David Rudisha fra Kenya løp inn til ny verdensrekord og olympisk rekord 9. august 2012 i Sommer-OL i London med tiden 1.40,91. 

Rodal ble tildelt Olavstatuetten i 1995. I 1996 fikk han Stiftelsen Morgenbladets gullmedalje, Fearnleys olympiske ærespris og Sportsjournalistenes statuett som «årets idrettsnavn» i Norge.

mini|Rodal, 1994
Han tok bronse på 800 meter i VM 1995, og sølv på samme distanse i EM 1994. Rodal er norsk mester åtte ganger, seks ganger på 800 meter og to ganger på 1500 meter.NM-medaljer 800 m menn  
NM-medaljer 1500 m menn   I 1992 ble han tildelt kongepokalen.

Han var norsk flaggbærer i sommer-OL 2000 i Sydney, hvor han også deltok. Der kom han på sjuendeplass i sin semifinale på 800 meter, og nådde ikke finalen. 

Han la opp høsten 2000 grunnet fysisk slitasje og manglende motivasjon. Han uttalte også at han hadde nådd et metningspunkt og at det dårlige resultatet i OL i Sydney var en medvirkende årsak.

Den 14. desember 2016 gikk han inn i trenergruppen i den norske fotballklubben Rosenborg Ballklub. Rodal jobbet med hurtighet, akselerasjon og respons hos spillerne. Han var engasjert av Rosenborg til 2019. 

Rodal er gift, far til tre, blant annet tvillinger og bosatt i Trondheim. Han er utdannet diplomøkonom fra Trondheim Økonomiske Høgskole og ansatt i Telenor. Fra 2010 er Rodal ekspertkommentator for NRK Sport.

Den 13. september 2019 ble det avduket en statue av Rodal på Berkåk, modellert av Bjørn Sørvang Hansen.

 NM-medaljer 
PlasseringØvelseÅrGull800 meter1992, 1996, 1997, 1999, 2000 og 2002Gull1500 meter1995 og 1997Sølv800 meter1993 og 1995

 Se også 
 Norske rekorder i friidrett
 Liste over norske idrettspersoner på sokkel

 Referanser 

 Eksterne lenker 


Kategori:Norske mellomdistanseløpere
Kategori:Norske økonomer
Kategori:Olympiske mestere for Norge
Kategori:VM-bronsemedaljevinnere i friidrett for Norge
Kategori:Norgesmestere i friidrett
Kategori:Deltakere for Norge under Sommer-OL 1992
Kategori:Friidrettsutøvere under Sommer-OL 1992
Kategori:Medaljevinnere under Sommer-OL 1996
Kategori:Deltakere for Norge under Sommer-OL 1996
Kategori:Friidrettsutøvere under Sommer-OL 1996
Kategori:Deltakere for Norge under Sommer-OL 2000
Kategori:Friidrettsutøvere under Sommer-OL 2000
Kategori:Deltakere for Norge under VM i friidrett 1995
Kategori:Deltakere for Norge under VM i friidrett 1997
Kategori:Kongepokalvinnere i friidrett
Kategori:Vinnere av Fearnleys olympiske ærespris
Kategori:Ekspertkommentatorer (sport)
Kategori:Personer tilknyttet Telenor
Kategori:Sportskommentatorer i NRK
Kategori:Deltakere for Norge under EM i friidrett 1994
Kategori:Deltakere for Norge under EM i friidrett innendørs 1998
Kategori:EM-sølvmedaljevinnere i friidrett for Norge
Kategori:Personer fra Rennebu kommune